Brennir tú fyri at fremja námsfrøði í verki, hevur tú lærara-ella tilsvarandi útbúgving umframt starvsroyndir sum lærari og møguliga leiðsluroyndir, er eitt leiðarastarv í Frískúlanum í Havn rætta valið fyri teg. Frískúlin í Havn er ein lítil skúli til børn úr 1. til og við 6. flokk. Við sínum serstaka bygnaði skapar hann karmar fyri fjøltáttaðum virksemi, sum samantvinnar fleiri tilboð í einum samanhangandi heildagsskúla fyri øll. Aðalmálið er at møta einstaka heila barninum, har tað er, og geva tí bestu fortreytir at læra og búnast í samljóði við egnan tørv og menning. Skúlin leggur tí stóran dent á tíð til læring við áherðslu á tað kognitiva, sosiala/etiska, fysiska og musiskt/listarliga. Starvsfólkini fevna um lærarar, námsfrøðingar, tónleikalærarar og listafólk, sum í tøttum samstarvi leggja skúlavirksemi til rættis. Skúlin er skipaður í tríggjar bólkar við tveimum lærarum. Frískúlin í Havn varð stovnaður í 2007. Hann byggir á drúgvar royndir í verki og mennir seg støðugt sum ein tíðarhóskandi skúli í síni samtíð. Serstakt fyri Frískúlan í Havn er tilgongdin til alt virksemi, sum eisini gongur tvørtur um floks- og fakmørk við denti á tvørgreinaligum arbeiði. Hvør dagur fylgir sama leisti við hóskandi skifti millum ymiskar tættir í skúladegnum, sum eisini laga seg eftir natúrliga tørvinum hjá barninum. T. d. eru útispæl ein tíma hvønn morgun og felags matarsteðgir í ein hálvan tíma við búgvið borð liðir í skipaðu menningini av heila barninum. Hvør dagur hevur harumframt serstakar fyriskipanir fyri einstaka barnið sum tónleikaundirvísing og í smærri bólkum matgerð eftir tørni. Endamálið er, at barnið skal læra at síggja meining í størri heildini bæði í síni egnu læring og í felagsskapinum, sum tað skal kenna seg partur av og føla ábyrgd fyri. Tínir eginleikar Tú dugir væl at skapa relatiónir og fáa tað besta fram í starvsfólkunum, og saman við lærarunum menna eina góða frálæru, soleiðis at børnini fáa brúkt allar sínar eginleikar á besta hátt. Tú ert greið/ur í tínum samskifti og ert og strukturerað/ur og viðurkennandi í tíni tilgongd til uppgávurnar, soleiðis at tú skapar eitt trygt og stimbrandi umhvørvi fyri børn og starvsfólk. Tú leggur áherðslu á kunning og tætt foreldrasamstarv Tú átekur tær undirvísing sum liður í einum fjøltáttaðum gerandisdegi Vit bjóða tær Eitt seriøst arbeiðspláss fyri børn og vaksin Gott arbeiðsumhvørvi við trivnaði og serstakari mentan Høvi at mynda framtíðar Frískúlan í Havn